AQSh elchisi O'zbekiston rahbariga ishonch yorlig'ini topshirdi
Jorj Krol aloqalarni kengaytirish va mustahkamlashga tayyor ekanini aytmoqda. Ikki xalqni bir-biriga yaqinlashtirish niyatida.
Qariyb 30 yillik diplomatik tajribaga ega Krol 4 iyul, AQSh mustaqillik bayrami oldidan O'zbekiston rasmiylari va jamoat vakillari oldida so'zlab, aloqalarni mustahkamlash uchun tayyor ekanini izhor etgan edi. O'zbekiston bu yil mustaqillikning 20 yilligini nishonlaydi. Elchi fikricha "suveren davlat sifatida o'zi tanlagan yo'ldan ketayotgan O'zbekiston" sinovli davrni boshdan kechirmoqda. "Аmerika o'z vaqtida mashaqqatli yo'lni bosib o'tganiday, O'zbekiston ham kuchli, farovon, demokratik davlat qurishda shunday qiyinchiliklar bilan yuzma-yuz kelmoqda",- dedi Krol o'z nutqida. Elchining qayd etishicha, Amerika O'zbekiston xalqi singari tinchlik va erkinlik tarafdori hamda baxt va saodatli hayot uchun birgalikda mehnat qilishga bel bog'lagan. Bugun Oqsaroydagi uchrashuvda tomonlar aloqalarni rivojlantirish zamon talabi ekanini eslatgan. O'zbekiston Amerikadan sarmoya so'rab keladi. O'zbekiston bilan hamkorlik ortidagi maqsad ezgu, deydi Krol, xavfsizlik, huquq va demokratiya, iqtisodiy taraqqiyot va siyosiy-ijtimoiy islohotlar yo'lida birga ishlash. Krol, AQShning Markaziy Osiyo bo'yicha bosh diplomati lavozimida, O'zbekistonda bir necha bor bo'lib, respublika rahbariyati va nohukumat tashkilotlar xodimlari hamda faollar bilan gaplashgan. "Amerika Ovozi" bilan suhbatlarida diplomat O'zbekistonni Markaziy Osiyoning yuragi, Vashington uchun strategik jihatdan muhim davlat deb tasvirlab keladi. Bugun aloqalar ko'proq Afg'onistondagi vaziyat bilan bog'liq ekanini tan oladi. “O’zbekiston mintaqa xavfsizligi va farovonligi hamda qo’shni Afg’onistonda tinchlikdan manfaatdor. Respublika rahbariyati bilan gaplashganimizda buni ochiq aytishadi. Shimoliy ta’minot tizimi, Afg’onistonga noharbiy yuk tashiladigan yo’nalish O’zbekistondan o’tadi. Bu hamkorlikni qadrlaymiz va respublikadan minnatdormiz. O’zbekiston Afg’onistonni elektr quvvati bilan ta’minlamoqda. Respublika buni biz uchun emas, o’z manfaati uchun ham qilayotganini biladi”, - degan elchi may oyida Senatda gapirar ekan. “Biz bu davlat rahbariyatini huquq va erkinlikni ta’minlashga, fuqaro jamiyatiga tazyiqlarni bas qilishga undab kelayapmiz va men elchilikka tasdiqlansam, bu ustuvor masalalardan biri bo’ladi”. Jorj Krol o'zbek va rus tillarini biladi. 2003-2006 yillarda Belarusda elchilik qilgan. O'zbekiston-AQSh aloqalari o'tgan ikki yil ichida ancha oldinga siljidi, asosan Afg'oniston yuzasidan hamkorlik hisobiga. Diplomatlar yillik maslahatlashuv va muntazam muloqot meva bermoqda deydi, lekin xalqaro huquq muassasalari va fuqaro jamiyati a'zolari nazarida Amerikaning butun diqqati Afg'onistonda ekan, O'zbekistonda davom etayotgan repressiyaga ko'p jihatdan ko'z yumilmoqda. Yaqinda , Amerikada asoslangan huquq tashkiloti, siyosiy bosim ostida Toshkentdagi vakolatxonasini yopdi. Vashington rasmiy hisobotlarida O'zbekistondagi vaziyat tashvishlanarli deya tilga olinadi. Qo'shma Shtatlar nazarida respublika matbuot va so'z erkinligi bobida dunyodagi eng cheklangan jamiyatlardan biri. O'zbekistonning AQShdagi elchisi bo'lib, u o'tgan yili mart oyida prezident . Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.